सुपौल के महद्दीपुर बाजार में ईद मिलादुन्नबी के मौके पर एक दिवसीय जलसा-ए-सीरतुन्नबी का आयोजन किया गया, जिसमें जन अधिकार पार्टी के संरक्षक सह मधेपुरा सांसद पप्पू यादव ने भी हिस्सा लिया. हज़रत मोहम्मद मुस्तुफा साहब के जन्म दिवस के मौके पर आयोजित एक दिवसीय जलसा कार्यक्रम में पहुंचे मौलाना अब्दुल माजिद कासमी ने बताया कि सभी धर्म का सम्मान करना चाहिए. क्योंकि खुदा किसी से बैर करना नहीं बताता है. सांसद पप्पू यादव ने कहा कि जलसा सिर्फ एक कार्यक्रम नहीं, बल्कि मोहब्बत का पैगाम है, जो आपसी भाइचारा का संदेश देता है.